Kedy užiť Ibalgin po užití prípravku s obsahom Gingko biloby?
Dobrý deň,užívam gikobiloba 40mg dva krát denne. V prípade bolesti hlavy koľko hodín po užití ginka môžem užiť ibalgin? Ďakujem za odpoveď.
Dobrý deň,
ďakujeme za Vašu otázku.
Súbežné podávanie extraktov z Ginkga a ibuprofénu ako nesteroidového antiflogistika zvyšuje riziko výskytu krvácavých stavov. Riziko je ešte vyššie u osôb so zvýšenou náchylnosťou na krvácanie (poškodenie sliznice GIT, antikoagulačná liečba a podobne). Kombinácia liečiv nie je vhodná. V prípade nevyhnutnosti súbežného podávania sa odporúča adekvátny monitoring pacienta.
Pokiaľ užíjete Ibalgin jednorazovo, dôležité je dodržať časový odstup aspoň 4 hodiny, aby sa minimalizovalo riziko vzniku nežiaducich účinkov. Avšak dlhodobú kombináciu týchto prípravkov Vám bez lekárskeho dohľadu a indikácie neodporúčam.
S pozdravom
PharmDr. Patrícia Čečková